แก๊ง 4 โมงทำพิษ! กด SET ท้ายตลาดฯ หลุด 1,800 จุด
แก๊ง 4 โมงทำพิษ! กด SET ท้ายตลาดฯ หลุด 1,800 จุด โดยล่าสุด ณ เวลา 16.05 น. อยู่ที่ระดับ 1,799.75 ลดลง 12.01 จุด หรือ 0.66% มูลค่าการซื้อขาย 41,853.68 ล้านบาท
19 มี.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 16.05 น. อยู่ที่ระดับ 1,799.75 ลดลง 12.01 จุด หรือ 0.66% มูลค่าการซื้อขาย 41,853.68 ล้านบาท โดยพบว่าแรงเทขายส่วนใหญ่อยู่ในหุ้นกลุ่มพลังงาน และปิโตรเคมี อาทิ PTT, PTTGC, SCC, ADVANC และ MAKRO เป็นต้น

ด้านนักวิเคราะห์ บล.กสิกรไทย ระบุในบทวิเคราะห์ว่า ดัชนีตลาดหุ้นไทยจะแกว่งตัวเชิงลบในกรอบแคบระหว่าง 1,805-1,812 จุด ท่ามกลางมูลค่าการซื้อขายที่ลดลงเหลือเพียง 2.5 หมื่นล้านบาทต่ำกว่าเฉลี่ยตั้งแต่ต้นปีที่ 3.4 หมื่นล้านบาทกว่า 26% บ่งบอกว่าตลาดกำลังอยู่ในสภาวะชะลอลงทุนก่อนที่จะถึงการประชุม FOMC 20-21 มี.ค. นี้
โดยคาด SET Index จะปรับลดลงในช่วง 1-2 วันนี้ตามตลาดหุ้นทั่วโลก จากความกังวลการประชุม FOMC ว่า Fed จะส่งสัญญาณการดำเนินนโยบายที่เข้มงวดกว่าเดิม กระนั้น KS Research มีมุมมองว่าแม้วันที่ 21 มี.ค. Fed จะส่งสัญญาณการขึ้นดอกเบี้ย 4 ครั้ง แต่จะมีผลกับตลาดแค่วันเดียว เพราะราคาได้ซึมซับไปมากแล้ว และตลาดจะเริ่มปรับตัวพร้อมๆกับการฟื้นตัวตั้งแต่ 22 มี.ค. เป็นต้นไป
ดังนั้นการปรับลดลงของดัชนีจะเป็นโอกาสในการเข้าซื้อเพิ่ม มอง 1,795 จุดเป็นแนวรับสำคัญ และเชื่อว่าดัชนีจะดีดกลับไปทดสอบ 1,840 จุดในช่วงสัปดาห์สุดท้ายของ มี.ค. ตามการทำ Window Dressing
 
10 หุ้นกดดัชนี
